input: KOMISSION TÄYTÄNTÖÖNPANOPÄÄTÖS,
  annettu 20 päivänä maaliskuuta 2014,
  neuvoston päätöksen 95/408/EY perusteella hyväksyttyjen sellaisia kolmansien maiden laitoksia koskevien luetteloiden kumoamisesta, joista jäsenvaltiot sallivat tiettyjen eläinperäisten tuotteiden tuonnin
  (tiedoksiannettu numerolla C(2014) 1742)
  (ETA:n kannalta merkityksellinen teksti)
  (2014/160/EU)
  EUROOPAN KOMISSIO, joka
  ottaa huomioon Euroopan unionin toiminnasta tehdyn sopimuksen,
  ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 16 artiklan,
  sekä katsoo seuraavaa:
  (1)
  Euroopan parlamentin ja neuvoston direktiivillä 2004/41/EY (2) muutettiin neuvoston päätöstä 95/408/EY (3) ja säädettiin siitä, että päätöksen 95/408/EY mukaisesti laadittuja kolmansien maiden ja kolmansien maiden laitosten väliaikaisia luetteloita sovellettaisiin tarvittavin muutoksin edelleen siihen saakka, kunnes Euroopan parlamentin ja neuvoston asetuksen (EY) N:o 852/2004 (4), Euroopan parlamentin ja neuvoston asetuksen (EY) N:o 853/2004 (5), asetuksen (EY) N:o 854/2004 tai neuvoston direktiivin 2002/99/EY (6) perusteella on annettu tarvittavat säännökset. Päätöstä sovellettiin asetuksen (EY) N:o 852/2004, asetuksen (EY) N:o 853/2004 ja asetuksen (EY) N:o 854/2004 soveltamispäivään eli 1 päivään tammikuuta 2006 asti.
  (2)
  Päätöksen 95/408/EY perusteella hyväksyttyjä sellaisia kolmansien maiden laitoksia koskevia luetteloita, joista jäsenvaltiot sallivat tiettyjen eläinperäisten tuotteiden tuonnin, on edelleen voimassa.
  (3)
  Asetuksen (EY) N:o 854/2004 12 artiklassa vahvistetaan menettely, jota noudatetaan, kun laaditaan tai ajantasaistetaan luettelo laitoksista, joista tiettyjen eläinperäisten tuotteiden tuonti on sallittu. Kyseisen artiklan säännösten ja erityisesti sen 5 kohdan perusteella, jonka mukaan komissio huolehtii siitä, että kaikkien luetteloiden ajan tasalla olevat versiot ovat yleisön saatavilla, luettelot laitoksista, joista jäsenvaltiot sallivat ihmisravinnoksi tarkoitettujen tiettyjen eläinperäisten tuotteiden tuonnin, julkaistaan Euroopan komission verkkosivustolla (7).
  (4)
  Unionin lainsäädännön selkeyden vuoksi ja ottaen huomioon luetteloiden laatiminen kolmansien maiden laitoksista, joista tiettyjen eläinperäisten tuotteiden tuonti on sallittu, aiemmat päätöksen 95/408/EY perusteella hyväksytyt luettelot ovat vanhentuneet, ja siksi on tarpeen kumota ne virallisesti oikeusvarmuuden vuoksi.
  (5)
  Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
  ON HYVÄKSYNYT TÄMÄN PÄÄTÖKSEN:
  1 artikla
  Kumotaan liitteessä luetellut komission päätökset.
  2 artikla
  Tämä päätös on osoitettu kaikille jäsenvaltioille.
  Tehty Brysselissä 20 päivänä maaliskuuta 2014.